title: 2010/119/CFSP: Sklep Sveta 2010/119/SZVP z dne z dne 25. februarja 2010 o podaljšanju in spremembi mandata posebnega predstavnika Evropske unije za Afriško unijo

text:
               26.2.2010

               SL

               Uradni list Evropske unije

               L 49/26

         SKLEP SVETA 2010/119/SZVP
   z dne z dne 25. februarja 2010
   o podaljšanju in spremembi mandata posebnega predstavnika Evropske unije za Afriško unijo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 6. decembra 2007 sprejel Skupni ukrep 2007/805/SZVP (1) o imenovanju g. Koena VERVAEKEJA za posebnega predstavnika Evropske unije (PPEU) za Afriško unijo (AU).

               (2)

               Svet je 1. decembra 2008 sprejel Skupni ukrep 2008/898/SZVP (2) o podaljšanju mandata PPEU do 28. februarja 2010.

               (3)

               Mandat PPEU bi bilo treba podaljšati do 31. avgusta 2010. Mandat PPEU pa lahko preneha tudi prej, če tako odloči Svet na priporočilo visokega predstavnika Unije za zunanje zadeve in varnostno politiko (VP) po začetku veljavnosti sklepa o ustanovitvi Evropske službe za zunanje delovanje.

               (4)

               PPEU bo naloge izvajal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Skupni ukrep 2008/898/SZVP se spremeni:

               1)

               člen 1 se nadomesti z naslednjim:
               „Člen 1
               Posebni predstavnik Evropske unije
               Mandat g. Koena VERVAEKEJA, posebnega predstavnika Evropske unije za AU, se podaljša do 31. avgusta 2010. Mandat lahko preneha tudi prej, če tako odloči Svet na priporočilo visokega predstavnika Unije za zunanje zadeve in varnostno politiko (VP) po začetku veljavnosti sklepa o ustanovitvi Evropske službe za zunanje delovanje.“

               2)

               v členu 3 se uvodno besedilo prvega odstavka ter točki (a) in (k) nadomestijo z naslednjim:
               „Za doseganje vidikov ciljev Skupne zunanje in varnostne politike (SZVP)/Skupne varnostne in obrambne politike (SVOP), navedenih v členu 2, so naloge PPEU naslednje:

                           (a)

                           krepitev splošnega vpliva EU v okviru dialoga v Adis Abebi z AU in njeno komisijo glede cele vrste vprašanj s področja SZVP/SVOP, ki jih zajemajo odnosi EU-AU, in usklajevanje tega dialoga;

                           (k)

                           ohranjanje tesnih stikov in spodbujanje usklajevanja s ključnimi mednarodnimi partnerji AU, ki so prisotni v Adis Abebi, zlasti Združenimi narodi, vendar tudi z nedržavnimi akterji, o celi vrsti vprašanj s področja SZVP/SVOP, ki jih zajemajo odnosi EU-AU.“

               3)

               člen 4 se nadomesti z naslednjim:
               „Člen 4
               Izvajanje nalog
               1.   PPEU je odgovoren za izvajanje nalog, pri tem pa je podrejen VP.
               2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.“

               4)

               člen 5(1) in (2) se nadomesti z naslednjim:
               „1.   Referenčni finančni znesek za kritje odhodkov, povezanih z nalogami PPEU, za obdobje od 1. januarja 2009 do 31. avgusta 2010 znaša 1 850 000 EUR.
               2.   Odhodki, ki se financirajo iz zneska, določenega v odstavku 1, so upravičeni od 1. januarja 2009. Odhodki se upravljajo v skladu s postopki in pravili, ki se uporabljajo za splošni proračun Evropske unije.“

               5)

               člen 6(1) se nadomesti z naslednjim:
               „1.   PPEU je v okviru svojih nalog in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahtevajo naloge. PPEU Svet in Komisijo nemudoma obvesti o sestavi ekipe.“

               6)

               člen 9(2) se nadomesti z naslednjim:
               „2.   Delegacija Unije in/ali države članice, kakor je ustrezno, zagotavljajo logistično podporo v regiji.“

               7)

               v členu 10 se točka (d) nadomesti z naslednjim:

                           „(d)

                           zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa redno pripravlja pisna poročila o izvajanju teh priporočil ter o drugih varnostnih vidikih v okviru vmesnega poročila in poročila o izvajanju nalog.“

               8)

               člen 11 se nadomesti z naslednjim:
               „Člen 11
               Poročanje
               PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.“

               9)

               člen 12 se nadomesti z naslednjim:
               „Člen 12
               Usklajevanje
               PPEU pospešuje splošno politično usklajevanje Unije. Pomaga zagotavljati, da vsi instrumenti Unije na terenu delujejo usklajeno za doseganje političnih ciljev Unije. Dejavnosti PPEU so po potrebi usklajene z dejavnostmi Komisije, pa tudi z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije.
               Na terenu vzdržuje tesne stike z vodji delegacij Unije v regiji in z vodji misij držav članic, ki mu pri izvajanju nalog pomagajo po svojih najboljših močeh. PPEU je v stiku tudi z drugimi mednarodnimi in regionalnimi akterji na terenu.“

         Člen 2
   Pred iztekom mandata PPEU predloži VP, Svetu in Komisiji poročilo o izvajanju nalog.
   Člen 3
   Ta sklep začne veljati na dan sprejetja.
   Uporablja se od 1. marca 2010.
   Člen 4
   Ta sklep se objavi v Uradnem listu Evropske unije.

      V Bruslju, 25. februarja 2010

            Za Svet

            Predsednik

         A. PÉREZ RUBALCABA

      (1)  UL L 323, 8.12.2007, str. 45.

      (2)  UL L 322, 2.12.2008, str. 50.


title: Sklep Sveta 2013/468/SZVP z dne 23. septembra 2013 o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo)

text:
               24.9.2013

               SL

               Uradni list Evropske unije

               L 252/29

         SKLEP SVETA 2013/468/SZVP
   z dne 23. septembra 2013
   o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 21. septembra 2010 sprejel Sklep 2010/565/SZVP (1), ki je bil nazadnje spremenjen s Sklepom 2012/515/SZVP (2).

               (2)

               Politični in varnostni odbor je 13. julija 2012 potrdil priporočilo, da se EUPOL RD Congo podaljša do 30. septembra 2013, nato pa bi se v končnem prehodnem obdobju dvanajstih mesecev opravila predaja njenih nalog.

               (3)

               EUSEC RD Congo bi bilo zato treba podaljšati za končno prehodno obdobje do 30. septembra 2014.

               (4)

               Misija EUSEC RD Congo bo potekala v razmerah, ki se lahko poslabšajo in bi lahko ovirale uresničevanje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2010/565/SZVP se spremeni:

               1.

               člen 5 se spremeni:

                           (a)

                           vstavi se naslednji odstavek:
                           „1a.   Vodja misije je predstavnik misije. Vodja misije lahko članom osebja misije zaupa naloge upravljanja na področju kadrovskih in finančnih zadev, za katere je v celoti odgovoren vodja misije.“;

                           (b)

                           odstavek 5 se črta;

               2.

               vstavi se naslednji člen:
               „Člen 8a
               Pravna ureditev
               EUSEC RD Congo lahko naroča storitve in blago, sklepa pogodbe in upravne dogovore, zaposluje osebje, vodi bančne račune, pridobiva sredstva in razpolaga z njimi ter poravnava obveznosti in je lahko stranka v pravnem postopku, kot je potrebno za izvajanje tega sklepa.“;

               3.

               člen 9 se nadomesti z naslednjim:
               „Člen 9
               Finančna ureditev
               1.   Referenčni finančni znesek za kritje odhodkov, povezanih z misijo v obdobju od 1. oktobra 2010 do 30. septembra 2011, je 12 600 000 EUR.
               Referenčni finančni znesek za kritje odhodkov, povezanih z misijo v obdobju od 1. oktobra 2011 do 30. septembra 2012, je 13 600 000 EUR.
               Referenčni finančni znesek za kritje odhodkov, povezanih z misijo v obdobju od 1. oktobra 2012 do 30. septembra 2013, je 11 000 000 EUR.
               Referenčni finančni znesek za kritje odhodkov, povezanih z misijo v obdobju od 1. oktobra 2013 do 30. septembra 2014, je 8 455 000 EUR.
               2.   Vsi odhodki se upravljajo v skladu s postopki in pravili, ki se uporabljajo za splošni proračun Unije. Državljani tretjih držav se lahko prijavljajo na javne razpise za sklenitev pogodb. Pod pogojem odobritve Komisije lahko misija z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUPOL RD Congo.
               3.   EUSEC RD Congo je odgovorna za izvajanje proračuna misije. V ta namen misija podpiše sporazum s Komisijo.
               4.   EUSEC RD Congo je odgovorna za vse terjatve in obveznosti, ki nastanejo pri opravljanju mandata od 1. oktobra 2013, z izjemo kakršnih koli terjatev, ki se nanašajo na hujše kršitve vodje misije, za katere je odgovoren vodja misije.
               5.   Pri finančni ureditvi se upoštevajo struktura poveljevanja, določena v členih 5 in 7, ter operativne potrebe EUSEC RD Congo, vključno z združljivostjo opreme in interoperabilnostjo njenih enot.
               6.   Odhodki so upravičeni od datuma začetka veljavnosti tega sklepa.“;

               4.

               v členu 14 se odstavek 3 nadomesti z naslednjim:
               „3.   Pogoji zaposlitve ter pravice in obveznosti mednarodnega in lokalnega osebja se določijo v pogodbah, ki se sklenejo med misijo EUPOL RD Congo in zadevnimi člani osebja.“;

               5.

               v členu 17 se drugi odstavek nadomesti z naslednjim besedilom:
               „Uporablja se do 30. septembra 2014.“

         Člen 2
   Ta sklep začne veljati na dan sprejetja.
   Uporablja se od 1. oktobra 2013.

      V Bruslju, 23. septembra 2013

            Za Svet

            Predsednik

         V. JUKNA

      (1)  Sklep Sveta 2010/565/SZVP z dne 21. septembra 2010 o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (UL L 248, 22.9.2010, str. 59).

      (2)  Sklep Sveta 2012/515/SZVP z dne 24. septembra 2012 o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (UL L 257, 25.9.2012, str. 18).


title: Sklep Evropskega parlamenta z dne 23. aprila 2009 o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2007

text:
               26.9.2009

               SL

               Uradni list Evropske unije

               L 255/137

         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2007
   (2009/653/ES)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropskega centra za spremljanje drog in zasvojenosti z drogami za proračunsko leto 2007, skupaj z odgovori centra (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (4) ter zlasti člena 15 te uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0175/2009),

               1.

               podeli razrešnico direktorju Evropskega centra za spremljanje drog in zasvojenosti z drogami glede izvrševanja proračuna centra za proračunsko leto 2007;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 67.

      (2)  UL C 311, 5.12.2008, str. 164.

      (3)  UL L 248, 16.9.2002, str. 1.

      (4)  UL L 376, 27.12.2006, str. 1.

      (5)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2007
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropskega centra za spremljanje drog in zasvojenosti z drogami za proračunsko leto 2007, skupaj z odgovori centra (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (4) ter zlasti člena 15 te uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0175/2009),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2007 ter o zakonitosti in pravilnosti z njimi povezanih transakcij,

               B.

               ker je Parlament 22. aprila 2008 direktorju Evropskega centra za spremljanje drog in zasvojenosti z drogami podelil razrešnico glede izvrševanja proračuna centra za proračunsko leto 2006 (6) in je v resoluciji, ki spremlja sklep o razrešnici, med drugim omenil delovni program centra za leto 2007 ter za obdobje 2007–2009 z naslednjimi strateškimi cilji:

                           —

                           razvoj naknadnega nadzora finančnih transakcij,

                           —

                           razvoj notranjih zmogljivosti za oceno tveganja in notranjo revizijo,

                           —

                           razvoj instrumentov in postopkov za celovito upravljanje virov in spodbujanje zunanjih sinergij, zlasti z Evropsko agencijo za pomorsko varnost, ki ima prav tako sedež v Lizboni,

                           —

                           izvajanje bolj strukturirane in učinkovitejše politike človeških virov,

                           —

                           uspešen zaključek selitve na nov sedež v Lizboni,

               1.

               je seznanjen z ugotovitvijo Računskega sodišča, da se je znesek proračunske vrstice za dejavnosti informacijske tehnologije v končnem proračunu, sprejetem oktobra 2007, povečal za več kot 80 % v primerjavi z začetnim proračunom za leto 2007, ki je bil sprejet decembra 2006;

               2.

               je seznanjen z obrazložitvijo centra, da so bile dodatne potrebe po računalniški opremi znane šele v tretjem četrtletju leta 2007, ko so bili določeni načrt za selitev centra v nove prostore in s tem povezane tehnične zahteve;

               3.

               je seznanjen z ugotovitvijo Računskega sodišča, da je center v sporu z Norveško glede finančnega prispevka za sodelovanje pri delu centra; do nesporazuma je prišlo, ker se formula v prvotno podpisanem sporazumu (uporablja jo center) razlikuje od formule v sporazumu, ki je bil objavljen v uradnem listu (uporablja jo Norveška); je seznanjen z ugotovitvijo Računskega sodišča, da je zaradi uporabe različnih formul ocena, ki jo je pripravil center, za približno 80 000 EUR višja od ocene norveških organov;

               4.

               izraža zadovoljstvo v zvezi z informacijo, ki jo je center posredoval poročevalcu, da je bil dosežen sporazum, v skladu s katerim je Norveška opravila plačilo v enkratnem znesku v višini 34 230 EUR in sprejela odpis obstoječega presežka pri svojem prispevku za center, kar ustreza preostalemu delu zneska omenjene razlike za leto 2007; poleg tega se metoda izračuna centra uporablja za leto 2008, medtem ko se bo metoda izračuna Norveške uporabljala od leta 2009 dalje;

               5.

               opozarja, da je direktor centra prevzel vlogo koordinatorja mreže agencij od 1. marca 2008 do 28. februarja 2009;

         Ukrepanje v obdobju po prejšnjih razrešnicah

               6.

               na podlagi izjave iz letnega poročila o dejavnosti centra za leto 2007 ugotavlja, da je center vzpostavil postopke in instrumente za izvajanje rednega in naknadnega nadzora ter izpopolnil upravljanje človeških virov, zlasti z odprtjem intranetnega portala, ki vključuje informacije o veljavnih pravilih in postopkih;

               7.

               pozdravlja dejstvo, da center v zvezi z vprašanjem skupne uporabe stavb, infrastrukture in storitev tesno sodeluje z Evropsko agencijo za pomorsko varnost, ki ima prav tako sedež v Lizboni; ugotavlja, da je selitev v nove prostore načrtovana v prvem četrtletju leta 2009;

               8.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 23. aprila 2009 o finančnem poslovodenju in nadzoru agencij EU (7).

      (1)  UL C 278, 31.10.2008, str. 67.

      (2)  UL C 311, 5.12.2008, str. 164.

      (3)  UL L 248, 16.9.2002, str. 1.

      (4)  UL L 376, 27.12.2006, str. 1.

      (5)  UL L 357, 31.12.2002, str. 72.

      (6)  UL L 88, 31.3.2009, str. 134.

      (7)  Glej stran 206 tega Uradnega lista.


title: 2006/651/ES,Euratom: Sklep Sveta z dne 15. septembra 2006 o imenovanju belgijskih, grških, irskih, ciprskih, nizozemskih, poljskih, portugalskih, finskih, švedskih, britanskih in dveh italijanskih članov Evropskega ekonomsko-socialnega odbora

text:
               28.9.2006

               SL

               Uradni list Evropske unije

               L 269/13

      SKLEP SVETA

   z dne 15. septembra 2006
   o imenovanju belgijskih, grških, irskih, ciprskih, nizozemskih, poljskih, portugalskih, finskih, švedskih, britanskih in dveh italijanskih članov Evropskega ekonomsko-socialnega odbora
   (2006/651/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju mnenja Komisije,
   ob upoštevanju naslednjega:

               (1)

               Mandat sedanjih članov Evropskega ekonomsko-socialnega odbora se izteče 20. septembra 2006 (1). Zato bi bilo treba opraviti imenovanje članov Odbora za nadaljnja štiri leta od 21. septembra 2006.

               (2)

               Vlade Belgije, Grčije, Irske, Cipra, Nizozemske, Poljske, Portugalske, Finske, Švedske in Združenega kraljestva so predložile sezname kandidatov, katerih število je enako številu mest, ki so jim dodeljena v skladu s Pogodbama.

               (3)

               Italijanska vlada je predložila seznam dveh kandidatov, s katerim je dopolnila že predloženi seznam 22 kandidatov, ter tako dosegla število kandidatov, ki ustreza številu mest, ki so ji dodeljena v skladu s pogodbama.

               (4)

               Svet je 11. julija 2006 že sprejel sezname, ki so jih predložile vlade Češke, Nemčije, Estonije, Španije, Francije, Latvije, Litve, Luksemburga, Madžarske, Malte, Avstrije, Slovenije in Slovaške, ter seznam 22 kandidatov, ki ga je predložila italijanska vlada (2) –

         SKLENIL:
   Člen 1
   Za člane Evropskega ekonomsko-socialnega odbora se za obdobje od 21. septembra 2006 do 20. septembra 2010 imenujejo osebe, katerih imena so na seznamih, ki so priloženi temu sklepu.
   Člen 2
   Ta sklep začne učinkovati na dan sprejetja.

      V Bruslju, 15. septembra 2006

            Za Svet

            Predsednik

         E. TUOMIOJA

      (1)  UL L 253, 21.9.2002, str. 9.

      (2)  UL L 207, 28.7.2006, str. 30.

      PRILOGA
      Belgija

                  De Heer Jean-Marie BIOT
                  Afgevaardigd Beheerder, FEDICHEM

                  Monsieur Robert DE MUELENAERE
                  Administrateur délégué, Confédération Construction

                  Monsieur Olivier DERRUINE
                  Collaborateur au service d'études CSC de Belgique

                  Mevrouw Christine FAES
                  Directeur UNIZO Internationaal

                  De Heer Guy HAAZE
                  Nationaal Voorzitter van de Algemene Centrale der Liberale Vakbonden van België

                  Monsieur Jean-François HOFFELT
                  Secrétaire général de la Fédération belge des coopératives «Febecoop»

                  Monsieur JOSLY PIETTE
                  Secrétaire général honoraire de la Confédération des syndicats chrétiens de Belgique

                  Monsieur André MORDANT
                  Président FGTB

                  De Heer Wauthier ROBYNS DE SCHNEIDAUER
                  Directeur Communicatie, Informatie & Internationale Relaties

                  Monsieur Yves SOMVILLE
                  Directeur du service d'études de la Fédération wallonne de l'agriculture

                  De Heer Tony VANDEPUTTE
                  Ere-Gedelegeerd Bestuurder en Algemeen Adviseur van het VBO

                  De Heer Xavier VERBOVEN
                  Algemeen Secretaris van het ABVV

            Grčija

                  Mme Anna BREDIMA-SAVOPOULOU
                  Association des armateurs grecs (E.E.E.)

                  M. Dimitrios DIMITRIADIS
                  Confédération nationale de commerce hellénique (ESEE)

                  M. Panagiotis GKOFAS
                  Confédération générale grecque des commerçants et artisans (GSBEE)

                  M. Gerasimos KALLIGEROS
                  Fédération hellénique des hôteliers (POX)

                  M. Nikolaos LIOLIOS
                  Confédération hellénique de coopératives agricoles (PASEGES)

                  M. Georgios NTASIS
                  Confédération générale grecque des ouvriers (GSEE)

                  M. Spiros PAPASPIROS
                  Fédération des fonctionnaires (ADEDY)

                  Mme Irini PARI
                  Fédération des industries grecques (SEB)

                  M. Christos POLIZOGOPOULOS
                  Confédération générale grecque des ouvriers (GSEE)

                  M. Konstantinos POUPAKIS
                  Confédération générale grecque des ouvriers (GSEE)

                  M. Stylianos STAIKOS
                  Conseil national des consommateurs (ESK)

                  M. Christos ZEREFOS
                  Professeur à l'Université d'Athènes, Ecole des sciences, Faculté de géologie, département de géographie et climatologie

            Irska

                  Mr Frank ALLEN
                  National Council Member, Irish Creamery Milk Suppliers’ Association

                  Mr William A. ATTLEY
                  Retired, Services, Industrial, Professional and Technical Union (SIPTU)

                  Mr Brian CALLANAN
                  Member, Irish Business and Employers’ Confederation (IBEC)

                  Mr John DILLON
                  Ex-President, Irish Farmers’ Association

                  Mr Arthur FORBES
                  Assistant Director of European Affairs, Irish Business and Employers’ Confederation (IBEC)

                  Ms Sally Anne KINAHAN
                  Assistant General Secretary, Irish Congress of Trade Unions (ICTU)

                  Mr Jim McCUSKER
                  Retired, Northern Ireland Public Service Alliance

                  Mr Thomas McDONOGH
                  Member, Chambers Ireland

                  Ms Jillian VAN TURNHOUT
                  CEO, Children's Rights Alliance

            Italija

                  Sig. Giuseppe Antonio Marino IULIANO
                  Funzione esercitata in rappresentanza CISL

                  Sig. Mario SEPI
                  Funzione esercitata in rappresentanza CISL

            Ciper

                  Mr Michalis ANTONIOU
                  Cyprus Employers’ and Industrialists’ Federation

                  Mr Costakis CONSTANTINIDES
                  Union of Cypriot Farmers

                  Mr Demetris KITTENIS
                  Cyprus Workers’ Confederation

                  Mr Charalambos KOLOKOTRONIS
                  Consumers’ Association

                  Mr Andreas LOUROUTZIATIS
                  Cyprus Chamber of Commerce and Industry

                  Mr Andreas PAVLIKKAS
                  Pancyprian Federation of Labour

            Nizozemska

                  Mevrouw mr. dr. M. BULK
                  Beleidsmedewerker Europese Zaken FNV

                  mr. J.W. VAN DEN BRAAK
                  Directeur VNO-NCW Brussel

                  drs. T. ETTY
                  Beleidsmedewerker Internationale Zaken FNV

                  mr. J.P. VAN IERSEL
                  Voormalig secretaris buitenland NCW, Tweede Kamerlid, voorzitter KVK Haaglanden

                  prof. dr. L.F. VAN MUISWINKEL
                  Hoogleraar Algemene en Ontwikkelingseconomie

                  W.W. MULLER
                  Bestuurslid MHP

                  drs. ir. J.J.M. VAN OORSCHOT
                  Senior specialist Internationale Zaken LTO-Nederland

                  drs. K.B. VAN POPTA
                  Directeur Internationale Zaken MKB-Nederland

                  M. SIECKER
                  Bestuurder FNV Bondgenoten

                  prof. dr. mr. J.G.W. SIMONS
                  Voorzitter Nederlands Vervoersoverleg

                  drs. E.J. SLOOTWEG
                  Beleidsadviseur CNV

                  D.M. WESTENDORP
                  Voormalig algemeen directeur Consumentenbond, diverse bestuurlijke functies

            Poljska

                  Mr Andrzej ADAMCZYK
                  Secretary of international affairs, Independent and Self-Governing Trade Union Solidarność

                  Ms Katarzyna BARTKIEWICZ
                  Coordinator of European integration, Independent and Self-Governing Trade Union Solidarność

                  Mr Tomasz CZAJKOWSKI
                  Specialist in international affairs, Students’ Parliament of the Republic of Poland

                  Mr Tadeusz DORDA
                  Vice-president, Confederation of Polish Employers

                  Mr Tomasz Dariusz JASIŃSKI
                  Specialist in international affairs, All-Poland Alliance of Trade Unions

                  Mr Krzysztof KAMIENIECKI
                  Vice-president, Institute for Sustainable Development Foundation

                  Mr Jan KLIMEK
                  Vice-president, Polish Craft Association

                  Mr Marek KOMOROWSKI
                  Counsellor, Polish Confederation of Private Employers Lewiatan

                  Mr Zbigniew KOTOWSKI
                  Counsellor, Independent and Self-Governing Trade Union of Individual Farmers in Poland

                  Mr Jacek Piotr KRAWCZYK
                  Vice-president, Polish Confederation of Private Employers Lewiatan

                  Mr Marian KRZAKLEWSKI
                  Member of the National Commission, Independent and Self-Governing Trade Union Solidarność

                  Mr Andrzej MALINOWSKI
                  President, Confederation of Polish Employers

                  Ms Marzena MENDZA-DROZD
                  Member of the Board, Forum of Non-Government Initiatives Association/All-Poland Federation of Non-Governmental Organisations

                  Mr Jarosław MULEWICZ
                  Member of the Organisers’ Council, Business Centre Club – Association of Employers

                  Mr Krzysztof OSTROWSKI
                  Consultant, Business Centre Club – Association of Employers

                  Mr Krzysztof PATER
                  Member of the Scout Court, Polish Scouting and Guiding Association

                  Mr Stanisław Józef RÓŻYCKI
                  Vice-president of the Council of Education and Science of the Polish Teachers’ Union/All-Poland President, Trade Union Forum

                  Mr Władysław SERAFIN
                  President, National Union of Farmers’ Circles and Agricultural Organisations

                  Mr Wiesław SIEWIERSKI
                  President, Trade Union Forum

                  Ms Elżbieta Maria SZADZIŃSKA
                  Specialist in international affairs, Polish Consumer Federations

                  Mr Edmund SZYNAKA
                  Secretary General, Trade Union Forum Alliance of Trade Unions

            Portugalska

                  Dr. Paulo BARROS VALE
                  AEP — Associação Empresarial De Portugal

                  Eng.o Francisco João BERNARDINO DA SILVA
                  CONFAGRI — Confederação Nacional Das Cooperativas Agrícolas E Do Crédito Agrícola De Portugal, CCRL

                  Eng.o Luís Miguel CORREIA MIRA
                  CAP — Confederação Dos Agricultores De Portugal

                  Dr. Pedro D'ALMEIDA FREIRE
                  CCP — Confederação Do Comércio E Serviços De Portugal

                  Dr.a Maria Teresa DA COSTA MACEDO
                  CNAF — Confederação Nacional Das Associações De Família

                  Sr. Victor Hugo DE JESUS SEQUEIRA
                  UGT — União Geral De Trabalhadores

                  Dr. Mário David FERREIRINHA SOARES
                  CGTP — Confederação Geral Dos Trabalhadores Portugueses

                  Sr. Eduardo Manuel NOGUEIRA CHAGAS
                  CGTP — Confederação Geral Dos Trabalhadores Portugueses

                  Dr. Jorge PEGADO LIZ
                  DECO — Associação Portuguesa Para A Defesa Do Consumidor

                  Dr. Carlos Alberto PEREIRA MARTINS
                  CNPL — Conselho Nacional De Profissões Liberais

                  Dr. Manuel Eugénio PIMENTEL CAVALEIRO BRANDÃO
                  CIP — Confederação Da Indústria Portuguesa

                  Sr. Alfredo Manuel VIEIRA CORREIA
                  UGT — União Geral De Trabalhadores

            Finska

                  Hra Filip HAMRO-DROTZ
                  Kansainvälisten asioiden tiedottaja, Elinkeinoelämän keskusliitto

                  Hra Seppo KALLIO
                  Johtaja, Maa- ja metsätaloustuottajain Keskusliitto ry

                  Rva Leila KURKI
                  Työllisyyspoliittinen asiantuntija, Toimihenkilökeskusjärjestö STTK

                  Hra Eero LEHTI
                  Puheenjohtaja, Suomen Yrittäjät ry

                  Hra Janne METSÄMÄKI
                  Lakimies, Suomen Ammattiliittojen Keskusjärjestö

                  Rva Marja-Liisa PELTOLA
                  Osastopäällikkö, Keskuskauppakamari

                  Hra Markus PENTTINEN
                  Kansainvälisten asioiden päällikkö, Akava ry

                  Rva Pirkko RAUNEMAA
                  Maa- ja metsätaloustieteiden maisteri, Kotitalous- ja kuluttaja-asiain neuvottelukunta/Kuluttajat – konsumenterna ry

                  Rva Ulla SIRKEINEN
                  Johtaja, Elinkeinoelämän keskusliitto

            Švedska

                  Mr Christian ARDHE
                  Svenskt Näringsliv, Direktör, EU-frågor

                  Mr Ernst Erik EHNMARK
                  Svenska akademikers centralorganisation, Ansvarig (direktör) för internationellt samarbete

                  Mr Hans EKDAHL
                  Svenskt Näringsliv, Direktör, Handelsfrågor

                  Mr Thomas JANSON
                  Tjänstemännens centralorganisation (TCO), Internationell Sekreterare

                  Ms Maud JANSSON
                  Landsorganisationen i Sverige (LO), Ombudsman

                  Mr Magnus KENDEL
                  ALMEGA, Förhandlare/Rådgivare

                  Ms Ingrid KÖSSLER
                  Handikappförbundens Samarbetsorgan, Förbundsordföranden i Bröstcancerföreningarnas Riksorganisation

                  Mr Lars NYBERG
                  Landsorganisationen i Sverige (LO), Samordnar och utreder EU-frågor och EU, Landsorganisationen i Sverige (LO)

                  Ms Maria NYGREN
                  Transportgruppen, Branschchef Förbundet Sveriges Hamnar

                  Mr Jan OLSSON
                  Kooperativa institut (Koopi), Senior rådgivare Kooperativa Institutet (KOOPI), Vice ordförande Förening för kooperativ utveckling (FKU)

                  Ms Inger PERSSON
                  Sveriges konsumentråd, Ordförande

                  Ms Mary-Ann SÖRENSEN
                  Lantbrukarnas riksförbund (LRF)

            Združeno kraljestvo

                  Mr Richard ADAMS
                  Consultant in social, environmental and ethical business and project development

                  Ms Christine BLOWER
                  Teacher

                  Ms Sandy BOYLE
                  Retired

                  Ms Brendan BURNS
                  Consultant and Director

                  Ms Marge CAREY
                  President of the Union of Shop, Distributive and Allied Workers

                  Mr Bryan CASSIDY
                  Consultant

                  Mr Peter COLDRICK
                  Head of Brussels Office, Trade Union Congress

                  Mr Nicolas CROOK
                  International Officer UNISON

                  Mr Brian CURTIS
                  Regional Organiser South Wales and West of England

                  Ms Rose D’SA
                  Consultant in EU, Commonwealth and International Law

                  Mr Kenneth FRASER
                  Chartered Secretary and Management Accountant

                  Mr Tom JONES
                  Self-employed farmer

                  Ms Brenda KING
                  Commissioner — Women’s National Commission/Consultant

                  Ms Judy McKNIGHT
                  Napo/General Secretary

                  Mr Peter MORGAN
                  Elected Member, Council of Lloyd’s (of London)

                  Ms Jane MORRICE
                  Self-employed — owns a photographic and media production company

                  Ms Maureen O’NEILL
                  Director — Royal Bank of Scotland Centre for the Older Person’s Agenda

                  Mr Derek OSBORN
                  Member of UK Sustainable Development Commission. Chairman of an NGO coordinating relations with United Nations environmental activities

                  Mr Jonathan PEEL
                  Food and Drink Federation — Director EU and International Policy

                  Mr David SEARS
                  Consultant

                  Ms Madi SHARMA
                  Entrepreneur

                  Mr Sukhdev SHARMA
                  Chairman of the West Yorkshire Mental Health Trust

                  Mr Michael SMYTH
                  Economist — University of Ulster

                  Ms Monica TAYLOR
                  Denso Assembler Operator


title: 2013/542/EU, Euratom: Sklep Evropskega parlamenta z dne 17. aprila 2013 o razrešnici glede izvrševanja proračuna Izvajalske agencije za raziskave za proračunsko leto 2011

text:
               16.11.2013

               SL

               Uradni list Evropske unije

               L 308/112

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Izvajalske agencije za raziskave za proračunsko leto 2011
   (2013/542/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2011 (1),

               —

               ob upoštevanju konsolidiranega zaključnega računa Evropske unije za proračunsko leto 2011 (COM(2012) 436 – C7-0224/2012) (2),

               —

               ob upoštevanju letnih računovodskih izkazov Izvajalske agencije za raziskave za proračunsko leto 2011,

               —

               ob upoštevanju poročila Komisije o nadaljnjem ukrepanju v zvezi z razrešnico za proračunsko leto 2010 (COM(2012) 585) in delovnih dokumentov služb Komisije, priloženih temu poročilu (SWD(2012) 340 in SWD(2012) 330),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih v letu 2011 (COM(2012) 563), in delovnega dokumenta služb Komisije, priloženega temu poročilu (SWD(2012) 283),

               —

               ob upoštevanju poročila Računskega sodišča o letnih računovodskih izkazih Izvajalske agencije za raziskave za proračunsko leto 2011, skupaj z odgovori agencije (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2011 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2013 o razrešnici izvajalskim agencijam glede izvrševanja proračuna za proračunsko leto 2011 (05754/2013 – C7-0039/2013),

               —

               ob upoštevanju členov 317, 318 in 319 Pogodbe o delovanju Evropske unije in člena 106a Pogodbe Euratom,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 55, 145, 146 in 147 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166 Uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(3) Uredbe,

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti prvega in drugega odstavka člena 66 Uredbe,

               —

               ob upoštevanju Sklepa Komisije 2008/46/ES z dne 14. decembra 2007 o ustanovitvi „Izvajalske agencije za raziskave“ za upravljanje nekaterih delov posebnih programov Skupnosti Ljudje, Zmogljivosti in Sodelovanje na področju raziskav z uporabo Uredbe Sveta (ES) št. 58/2003 (9),

               —

               ob upoštevanju člena 76 in Priloge VI Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0116/2013),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe, v skladu s členom 317 Pogodbe o delovanju Evropske unije pa to počne v sodelovanju z državami članicami na lastno odgovornost, pri čemer upošteva načelo dobrega finančnega poslovodenja,

               1.

               podeli razrešnico direktorju Izvajalske agencije za raziskave glede izvrševanja proračuna agencije za proračunsko leto 2011;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2011, oddelek III – Komisija in izvajalske agencije;

               3.

               naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2011, oddelek III – Komisija, in resolucijo, ki je sestavni del sklepov, posreduje direktorju Izvajalske agencije za raziskave, Svetu, Komisiji, Sodišču Evropske unije in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 68, 15.3.2011.

      (2)  UL C 348, 14.11.2012, str. 1.

      (3)  UL C 388, 15.12.2012, str. 226.

      (4)  UL C 348, 14.11.2012, str. 130.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  UL L 297, 22.9.2004, str. 6.

      (9)  UL L 11, 15.1.2008, str. 9.


title: 2007/260/ES: Sklep Sveta z dne 16. aprila 2007 o imenovanju italijanskega nadomestnega člana Odbora regij

text:
               28.4.2007

               SL

               Uradni list Evropske unije

               L 111/72

      SKLEP SVETA

   z dne 16. aprila 2007
   o imenovanju italijanskega nadomestnega člana Odbora regij
   (2007/260/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Zaradi odstopa g. Alberta ZANA se je sprostilo eno mesto nadomestnega člana –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenuje za nadomestnega člana:
   ga. Carmela CASILE, Consigliere comunale del Comune di Giaveno (Torino),
   ki zamenja g. Alberta ZANA.
   Člen 2
   Ta sklep začne učinkovati na dan sprejetja.

      V Luxembourgu, 16. aprila 2007

            Za Svet

            Predsednik

         H. SEEHOFER

      (1)  UL L 56, 25.2.2006, str. 75.


title: 2014/76/EU: Sklep Sveta z dne 11. februarja 2014 o imenovanju članov odbora iz člena 255 Pogodbe o delovanju Evropske unije

text:
               12.2.2014

               SL

               Uradni list Evropske unije

               L 41/18

      SKLEP SVETA

   z dne 11. februarja 2014
   o imenovanju članov odbora iz člena 255 Pogodbe o delovanju Evropske unije
   (2014/76/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti drugega odstavka člena 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
   ob upoštevanju pobude predsednika Sodišča z dne 25. novembra 2013,
   ob upoštevanju naslednjega:

               (1)

               V skladu s prvim odstavkom člena 255 Pogodbe o delovanju Evropske unije se, preden vlade držav članic imenujejo kandidate, oblikuje odbor, ki da mnenje o ustreznosti kandidatov za opravljanje nalog sodnika in generalnega pravobranilca Sodišča in Splošnega sodišča (v nadaljnjem besedilu: odbor).

               (2)

               Odbor sestavlja sedem oseb, izbranih med nekdanjimi člani Sodišča in Splošnega sodišča, člani najvišjih nacionalnih sodišč in priznanimi pravniki, od katerih enega predlaga Evropski parlament.

               (3)

               Upoštevati je treba uravnoteženost sestave odbora, zlasti glede geografskega vidika in glede zastopanosti pravnih sistemov držav članic.

               (4)

               Zato bi bilo treba imenovati člane in predsednika odbora –

         SPREJEL NASLEDNJI SKLEP:
   Člen 1
   Za člane odbora, predvidenega v členu 255 Pogodbe o delovanju Evropske unije se za obdobje štirih let, in sicer od 1. marca 2014, imenujejo:

               g. Jean-Marc SAUVÉ, predsednik

               g. Luigi BERLINGUER

               ga. Pauliine KOSKELO

               Lord MANCE

               g. Péter PACZOLAY

               g. Christiaan TIMMERMANS

               g. Andreas VOSSKUHLE

         Člen 2
   Ta sklep začne veljati 1. marca 2014.

      V Bruslju, 11. februarja 2014

            Za Svet

            Predsednik

         E. VENIZELOS


title: 2006/836/ES: Sklep Evropskega parlamenta z dne 27. aprila 2006 o razrešnici glede izvrševanja proračuna Evropske agencije za zdravila za proračunsko leto 2004

text:
               6.12.2006

               SL

               Uradni list Evropske unije

               L 340/107

      SKLEP EVROPSKEGA PARLAMENTA

   z dne 27. aprila 2006
   o razrešnici glede izvrševanja proračuna Evropske agencije za zdravila za proračunsko leto 2004
   (2006/836/ES)
   EVROPSKI PARLAMENT,

               —

               ob upoštevanju končnega zaključnega računa Evropske agencije za zdravila za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Evropskega parlamenta in Sveta (ES) št. 726/2004 z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (4) in zlasti člena 68 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A6-0101/2006),

               1.

               podeli razrešnico izvršnemu direktorju Evropske agencije za zdravila glede izvrševanja proračuna Agencije za proračunsko leto 2004;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 17.

      (2)  UL C 332, 28.12.2005, str. 8.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: 2004/717/ES: Sklep Evropskega parlamenta z dne 21. aprila 2004 o podelitvi razrešnice direktorju Evropskega centra za spremljanje rasizma in ksenofobije glede izvrševanja njegovega proračuna za proračunsko leto 2002

text:
               21.4.2004

               SL

               Uradni list Evropske unije

               L 330/11

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice direktorju Evropskega centra za spremljanje rasizma in ksenofobije glede izvrševanja njegovega proračuna za proračunsko leto 2002
   (2004/717/ES)

    ---documentbreak---

               21.4.2004

               SL

               Uradni list Evropske unije

               L 330/11

         RESOLUCIJA
   Evropskega parlamenta s pripombami na Sklep o podelitvi razrešnice direktorju Evropskega centra za spremljanje rasizma in ksenofobije glede izvrševanja njegovega proračuna za proračunsko leto 2002


title: 2004/727/ES: Sklep Evropskega parlamenta z dne 21. aprila 2004 o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VII — Odbor regij

text:
               21.4.2004

               SL

               Uradni list Evropske unije

               L 330/21

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VII — Odbor regij
   (2004/727/ES)

    ---documentbreak---

               21.4.2004

               SL

               Uradni list Evropske unije

               L 330/21

         RESOLUCIJA
   Evropskega parlamenta s pripombami na Sklep o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VII — Odbor regij


title: Sklep (EU) 2016/619 Evropskega Parlamenta in Sveta z dne 13. aprila 2016 o uporabi sredstev Evropskega sklada za prilagoditev globalizaciji (EGF/2016/000 TA 2016 – tehnična pomoč na pobudo Komisije)

text:
               21.4.2016

               SL

               Uradni list Evropske unije

               L 105/22

         SKLEP (EU) 2016/619 EVROPSKEGA PARLAMENTA IN SVETA
   z dne 13. aprila 2016
   o uporabi sredstev Evropskega sklada za prilagoditev globalizaciji (EGF/2016/000 TA 2016 – tehnična pomoč na pobudo Komisije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) in zlasti člena 11(2) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) in zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Evropskega sklada za prilagoditev globalizaciji (ESPG) je zagotavljati podporo delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali zaradi nove svetovne finančne in gospodarske krize, in samozaposlenim osebam, ki so iz istih razlogov opustile svoje dejavnosti, ter pomagati pri njihovi ponovni vključitvi na trg dela.

               (2)

               Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Uredba (EU) št. 1309/2013 določa, da se lahko vsako leto na pobudo Komisije za tehnično pomoč uporabi največ 0,5 % najvišjega letnega zneska ESPG.

               (4)

               Zato bi bilo treba uporabiti sredstva ESPG, da se zagotovi znesek v višini 380 000 EUR za tehnično pomoč na pobudo Komisije –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2016 se iz Evropskega sklada za prilagoditev globalizaciji uporabi znesek 380 000 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati tretji dan po objavi v Uradnem listu Evropske unije.

      V Strasbourgu, 13. aprila 2016

            Za Evropski parlament

            Predsednik

         M. SCHULZ

            Za Svet

            Predsjednica

         J.A. HENNIS-PLASSCHAERT

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep Sveta z dne 20. maja 1996 o sklenitvi Sporazuma o sodelovanju med Evropsko skupnostjo in Kraljevino Nepal

text:
Avis juridique important

|

31996D0354

Official Journal L 137 , 08/06/1996 P. 0014 - 0014

Sklep Svetaz dne 20. maja 1996o sklenitvi Sporazuma o sodelovanju med Evropsko skupnostjo in Kraljevino Nepal(96/354/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 130y, v povezavi s prvim stavkom člena 228(2) in prvim pododstavkom člena 228(3) Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker politika Skupnosti v skladu s členom 130u Pogodbe na področju razvojnega sodelovanja pospešuje trajnostni gospodarski in socialni razvoj držav v razvoju, njihovo enakomerno in postopno vključevanje v svetovno gospodarstvo ter boj proti revščini v teh državah;ker bi morala Skupnost za dosego svojih ciljev na področju zunanjih odnosov odobriti Sporazum o sodelovanju med Evropsko skupnostjo in Kraljevino Nepal,SKLENIL:Člen 1V imenu Skupnosti se odobri Sporazum o sodelovanju med Evropsko skupnostjo in Kraljevino Nepal.Besedilo Sporazuma je priloženo k temu sklepu.Člen 2Predsednik Sveta v imenu Skupnosti da uradno obvestilo, predvideno v členu 22 Sporazuma.Člen 3V Skupni komisiji, predvideni v členu 15 Sporazuma, Skupnost zastopa Komisija, ki ji pomagajo predstavniki držav članic.Člen 4Ta sklep se objavi v Uradnem listu Evropskih skupnosti.V Bruslju, 20. maja 1996Za SvetPredsednikP. Bersani[1] UL C 141, 13.5.1996


title: Sklep Sveta z dne 4. aprila 2001 o sklenitvi sporazuma v obliki izmenjave pisem med Evropsko skupnostjo in Republiko Čile s katerim se k Okvirnemu sporazumu o sodelovanju med Evropsko skupnostjo in njenimi državami članicami na eni strani in Republiko Čile na drugi, dodaja Protokol o medsebojni upravni pomoči v carinskih zadevah

text:
Pomembno pravno obvestilo

|

32001D0473

Uradni list L 167 , 22/06/2001 str. 0020 - 0020

		Sklep Svetaz dne 4. aprila 2001o sklenitvi sporazuma v obliki izmenjave pisem med Evropsko skupnostjo in Republiko Čile s katerim se k Okvirnemu sporazumu o sodelovanju med Evropsko skupnostjo in njenimi državami članicami na eni strani in Republiko Čile na drugi, dodaja Protokol o medsebojni upravni pomoči v carinskih zadevah(2001/473/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti, zlasti člena 133 v zvezi s prvim stavkom člena 300(2) te pogodbe,ob upoštevanju predloga Komisije,ob upoštevanju naslednjega:(1) Da bi omogočili medsebojno upravno pomoč v carinskih zadevah med obema pogodbenicama, kot je predvideno v členu 7(3) Okvirnega sporazuma o sodelovanju, ki vodi v politično in gospodarsko pridružitev med Evropsko skupnostjo in njenimi državami članicami na eni strani in Republiko Čile na drugi [1], se temu Sporazumu doda protokol.(2) Opravljena so bila ustrezna pogajanja s Čilom, katerih rezultat je Sporazuma v obliki izmenjave pisem, pri katerem je interes Skupnosti, da se potrdi –SKLENIL:Člen 1Sporazum v obliki izmenjave pisem med Evropsko skupnostjo in Republiko Čile, s katerim se k Splošnemu sporazumu o sodelovanju doda Protokol o medsebojni upravni pomoči v carinskih zadevah, se potrdi v imenu Skupnosti.Besedilo sporazuma v obliki izmenjave pisem je priloženo temu sklepu.Člen 2Ta sklep pooblašča predsednika Sveta, da imenuje osebe, pooblaščene za podpis sporazuma, ki zavezuje Skupnost [2].Člen 3Predsednik Sveta v imenu Skupnosti uradno obvesti, kot je predvideno s Sporazumom v obliki izmenjave pisem.V Luxembourgu, 4. aprila 2001Za SvetPredsednikB. Rosengren[1] UL L 42, 16.2.1999, str. 46.[2] Datum začetka veljavnosti Protokola bo v Uradnem listu Evropskih skupnosti objavil Generalni sekretariat Sveta.--------------------------------------------------


title: Sklep Komisije (EU) 2017/145 z dne 25. januarja 2017 o omejeni ohranitvi sklica na harmonizirani standard EN 14904:2006 „Podloge za športne dejavnosti – Notranje podloge za večnamensko uporabo: Specifikacija“ v skladu z Uredbo (EU) št. 305/2011 Evropskega parlamenta in Sveta v Uradnem listu Evropske unije (Besedilo velja za EGP. )

text:
               27.1.2017

               SL

               Uradni list Evropske unije

               L 22/62

         SKLEP KOMISIJE (EU) 2017/145
   z dne 25. januarja 2017
   o omejeni ohranitvi sklica na harmonizirani standard EN 14904:2006 „Podloge za športne dejavnosti – Notranje podloge za večnamensko uporabo: Specifikacija“ v skladu z Uredbo (EU) št. 305/2011 Evropskega parlamenta in Sveta v Uradnem listu Evropske unije

   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 18(2) Uredbe,
   ob upoštevanju naslednjega:

               (1)

               Harmonizirani standardi, predvideni v členu 17, naj bi v skladu z Uredbo (EU) št. 305/2011 izpolnjevali zahteve harmoniziranega sistema, določenega v tej uredbi ali s to uredbo.

               (2)

               Evropski odbor za standardizacijo (CEN) je marca 2006 sprejel harmonizirani standard EN 14904:2006 „Podloge za športne dejavnosti – Notranje podloge za večnamensko uporabo: Specifikacija“. Sklic na ta standard je bil nato objavljen v Uradnem listu Evropske unije
                   (2).

               (3)

               Nemčija je 21. avgusta 2015 vložila uradni ugovor v zvezi s harmoniziranim standardom EN 14904:2006. Uradni ugovor se je nanašal na opombo 1 Priloge ZA.1 k navedenemu standardu v zvezi z ocenjevalnimi metodami in merili za nevarne snovi, ki niso formaldehid ali pentaklorofenol (PCP), z njim pa se je zahteval umik sklica na standard iz Uradnega lista Evropske unije ali kot druga možnost omejitev z izvzetjem opombe 1 Priloge ZA.1 k navedenemu standardu s področja uporabe navedenega sklica.

               (4)

               Po navedbah Nemčije navedeni standard ne vsebuje harmoniziranih metod za ocenjevanje lastnosti zadevnih gradbenih proizvodov v zvezi z bistvenimi značilnostmi nevarnih snovi, ki niso formaldehid ali pentaklorofenol (PCP). V opombi 1 Priloge ZA.1 k standardu je dejansko navedeno, da se lahko dodatne zahteve v zvezi z nevarnimi snovmi, vključno z nacionalno zakonodajo, uporabljajo za proizvode, ki spadajo na področje uporabe standarda, pri čemer se morajo vse upoštevati, kadar je to ustrezno. Nemčija je poudarila, da edini posebni klavzuli navedenega standarda, ki se nanašata na nevarne snovi (klavzuli 5.5 in 5.6), zadevata formaldehid in pentaklorofenol (PCP).

               (5)

               Nemčija je menila, da ta pomanjkljivost pomeni kršitev člena 17(3) Uredbe (EU) št. 305/2011, saj zadevni standard ne izpolnjuje v celoti zahtev iz ustreznega mandata, kot je predvideno v členu 18.

               (6)

               Nemčija je poudarila tudi pomembnost obravnave ustreznega ravnanja z izpusti takšnih drugih nevarnih snovi, predvsem hlapnih organskih spojin (HOS), v harmoniziranih standardih, zlasti za zadevne proizvode.

               (7)

               Iz teh razlogov je Nemčija zahtevala umik sklica na navedeni standard ali kot drugo možnost omejitev z izvzetjem opombe 1 Priloge ZA.1 s področja uporabe sklica, da bi se državam članicam omogočilo sprejemanje nacionalnih določb za ocenjevanje lastnosti v zvezi z zadevnimi bistvenimi značilnostmi, kar zadeva izpust nevarnih snovi, ki niso formaldehid ali pentaklorofenol (PCP).

               (8)

               Pri oceni dopustnosti vloženih zahtevkov je treba navesti, da se v primeru, da bi se druga možnost, ki jo zahteva Nemčija, razumela kot ločeni zahtevek za omogočitev sprejemanja nacionalnih določb držav članic o določitvi dodatnih zahtev, takšen zahtevek ne bi osredotočal na vsebino standarda EN 14904:2006, zato bi ga bilo treba šteti za nedopustnega. Ker pa je besedilo zahtevka jasno usmerjeno v omejitev področja uporabe sklica na navedeni standard, bi bilo povezane izjave Nemčije glede posledic takšne omejitve treba obravnavati le kot del argumentov iz uradnega ugovora in torej ne ločeno.

               (9)

               V skladu s členom 17(3) Uredbe (EU) št. 305/2011 morajo harmonizirani standardi določati metode in merila za ocenjevanje lastnosti proizvodov iz teh standardov v zvezi z njihovimi bistvenimi značilnostmi. Kot je zatrdila Nemčija, opomba 1 Priloge ZA.1 k standardu EN 14904:2006 predstavlja le sklic na veljavne nacionalne zahteve. V tem pogledu standard EN 14904:2006 ne izpolnjuje zahtev iz člena 17(3) Uredbe (EU) št. 305/2011.

               (10)

               Poleg tega sodna praksa Sodišča (3) navaja, da države članice glede trženja ali uporabe gradbenih proizvodov, zajetih v harmoniziranih standardih, nimajo pravice do sprejemanja nacionalnih določb za ocenjevanje lastnosti v zvezi s kakršnimi koli bistvenimi značilnostmi, ki ne spadajo na področje uporabe teh standardov. Vsebina standarda EN 14904:2006 je torej v nasprotju tudi z navedenimi načeli.

               (11)

               Zato in glede na to, da se uredbe uporabljajo neposredno, se opomba 1 Priloge ZA.1 k standardu EN 14904:2006 ne bi smela uporabljati, ne glede na izid tega postopka uradnega ugovora.

               (12)

               Vendar ker sodna praksa Sodišča (4) potrjuje izčrpnost harmoniziranega sistema, določenega v Uredbi (EU) št. 305/2011 ali z Uredbo, neveljavnost opombe 1 Priloge ZA.1 k standardu EN 14904:2006 ne pomeni, da bi države članice lahko sprejemale nacionalne določbe za ocenjevanje lastnosti v zvezi z bistvenimi značilnostmi nevarnih snovi, kar zadeva izpust nevarnih snovi, ki niso formaldehid ali pentaklorofenol (PCP).

               (13)

               Na podlagi vsebine standarda EN 14904:2006 in informacij, ki so jih predložili Nemčija, druge države članice, CEN in industrija, ter po posvetovanju z odboroma, ustanovljenima s členom 64 Uredbe (EU) št. 305/2011 oziroma členom 22 Uredbe (EU) št. 1025/2012 Evropskega parlamenta in Sveta (5), je treba opozoriti, da ni bilo vsebinskega nasprotovanja nadaljnji objavi sklica na navedeni standard v Uradnem listu Evropske unije. Izvzetje opombe 1 Priloge ZA.1 s področja uporabe sklica, objavljenega v Uradnem listu Evropske unije, vzbuja zaskrbljenost na podlagi razlage sodne prakse Sodišča, da lahko države članice, če menijo, da varnost proizvoda ni zagotovljena v zadostni meri, določijo zahteve, ki omejujejo prosti promet za navedene proizvode. Vendar je samo Sodišče že navedlo, da bi se s tako razlago postavila pod vprašaj učinkovitost [(„effet utile“)] harmonizacije na tem področju (6).

               (14)

               Domnevna nepopolnost navedenega standarda se torej ne bi smela šteti za zadosten razlog za ugoditev prvemu zahtevku Nemčije, tj. popoln umik sklica na standard EN 14904:2006 iz Uradnega lista Evropske unije. Navedeni zahtevek bi bilo zato treba zavrniti.

               (15)

               Kar zadeva drugo možnost, tj. omejitev sklica z izvzetjem opombe 1 Priloge ZA.1 s področja uporabe sklica, je treba najprej spomniti, da se navedena klavzula, kot je bilo že utemeljeno, ne sme uporabljati, ne glede na izid tega postopka uradnega ugovora. Vendar je treba zaradi jasnosti navedeno neveljavno klavzulo izrecno izvzeti iz sklica.

               (16)

               Sklic na standard EN 14904:2006 bi bilo zato treba ohraniti, vendar je treba uvesti omejitev z izvzetjem opombe 1 Priloge ZA.1 k navedenemu standardu s področja uporabe sklica –

         SPREJELA NASLEDNJI SKLEP:
   Člen 1
   Sklic na harmonizirani standard EN 14904:2006 „Podloge za športne dejavnosti – Notranje podloge za večnamensko uporabo: Specifikacija“ se ohrani z omejitvijo.
   Komisija na seznam sklicev na harmonizirane standarde, objavljen v Uradnem listu Evropske unije, doda naslednjo omejitev: „Opomba 1 Priloge ZA.1 k standardu EN 14904:2006 se izvzame s področja uporabe objavljenega sklica“.
   Člen 2
   Ta sklep začne veljati dvajseti dan po objavi v Uradnem listu Evropske unije.

      V Bruslju, 25. januarja 2017

            Za Komisijo

            Predsednik

         Jean-Claude JUNCKER

      (1)  UL L 88, 4.4.2011, str. 5.

      (2)  Sporočilo Komisije v okviru izvajanja Direktive Sveta 89/106/EGS (UL C 304, 13.12.2006, str. 1). Najnovejša objava: Sporočilo Komisije v okviru izvajanja Uredbe (EU) št. 305/2011 Evropskega parlamenta in Sveta o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (UL C 398, 28.10.2016, str. 7).

      (3)  Glej zlasti sodbo Sodišča v zadevi C-100/13 (Komisija proti Nemčiji), odstavek 55 ff.

      (4)  Glej sodbo Sodišča v zadevi C-100/13 (Komisija proti Nemčiji), odstavek 62.

      (5)  Uredba (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (UL L 316, 14.11.2012, str. 12)

      (6)  Glej sodbo Sodišča v zadevi C-100/13 (Komisija proti Nemčiji), odstavek 60.


title: Sklep št. F1 z dne 12. junija 2009 o razlagi člena 68 Uredbe (ES) št. 883/2004 Evropskega parlamenta in Sveta v zvezi s prednostnimi pravili v primeru prekrivanja družinskih dajatev (Besedilo velja za EGP in za sporazum ES/Švica)

text:
               24.4.2010

               SL

               Uradni list Evropske unije

               C 106/11

         SKLEP št. F1
   z dne 12. junija 2009
   o razlagi člena 68 Uredbe (ES) št. 883/2004 Evropskega parlamenta in Sveta v zvezi s prednostnimi pravili v primeru prekrivanja družinskih dajatev
   (Besedilo velja za EGP in za sporazum ES/Švica)
   2010/C 106/04
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z uporabo ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
   ob upoštevanju člena 68 Uredbe (ES) št. 883/2004,
   ob upoštevanju člena 1(a) in (b) Uredbe (ES) št. 883/2004,
   ob upoštevanju naslednjega:

               (1)

               Kadar družinske dajatve izplačuje več kot ena država članica, upravičenost do družinskih dajatev države članice, v kateri so pravice pridobljene iz prejemanja pokojnine ali na podlagi stalnega prebivališča, miruje do zneska družinskih dajatev, ki ga določi država članica, v kateri so pravice pridobljene iz dejavnosti zaposlene ali samozaposlene osebe. Zato je pomembno vedeti, katera druga obdobja štejejo kot dejavnost zaposlene ali samozaposlene osebe, da se določi prednostni vrstni red v primeru prekrivanja.

               (2)

               Zakonodaje nekaterih držav članic določajo, da se za pridobitev upravičenosti do družinskih dajatev obdobja začasne prekinitve ali prekinitve dejanske dejavnosti zaposlene ali samozaposlene osebe zaradi dopusta, brezposelnosti, začasne nezmožnosti za delo, stavk ali izprtja obravnavajo kot obdobja dejavnosti zaposlene ali samozaposlene osebe ali se štejejo kot obdobja neaktivnosti, ki po potrebi sama po sebi ali kot posledica predhodne dejavnosti zaposlene ali samozaposlene osebe omogočajo plačilo družinskih dajatev.

               (3)

               Člen 1(a) in (b) Uredbe (ES) št. 883/2004 določa opredelitve „dejavnosti zaposlene ali samozaposlene osebe“ kot „katero koli dejavnost ali enakovreden položaj, ki se kot tak obravnava v zakonodaji s področja socialne varnosti države članice, v kateri taka dejavnost ali enakovreden položaj obstaja“.

               (4)

               Bistveno je poznati obseg „pravic iz dejavnosti zaposlene ali samozaposlene osebe“ iz člena 68 Uredbe (ES) št. 883/2004, da se preprečijo kakršne koli negotovosti ali razlike v razlagi.

               (5)

               Če se je delavcu zaradi neplačanega dopusta po rojstvu otroka in za namen vzgoje tega otroka status aktivne zaposlitve začasno prekinil, je Sodišče Evropskih skupnosti (3) opozorilo na člen 73 Uredbe Sveta (EGS) št. 1408/71 (4) v povezavi s členom 13(2)(a) Uredbe (EGS) št. 1408/71 (5). Zato se mora takšen neplačan dopust tudi šteti za dejavnost zaposlene ali samozaposlene osebe za namene člena 68 Uredbe (ES) št. 883/2004. V tej zvezi je Sodišče ponovno poudarilo, da se zgoraj navedene določbe lahko uporabljajo le, dokler ima zadevna oseba status zaposlene ali samozaposlene osebe v smislu člena 1(a) Uredbe (EGS) št. 1408/71 (6), ki zahteva, da je zadevna oseba vključena vsaj v en sistem socialne varnosti. To ne velja za osebe na neplačanem dopustu, ki niso več vključene v noben sistem socialne varnosti zadevne države članice.

               (6)

               Zaradi različnih sistemov neplačanega dopusta v državah članicah in stalnih sprememb v nacionalni zakonodaji lahko obstaja le neizčrpen seznam primerov, v katerih se med obdobjem dopusta šteje, da oseba opravlja dejavnost zaposlene ali samozaposlene osebe. Zato ni smiselno opredeliti vseh primerov, v katerih takšen neplačan dopust ustreza dejavnosti zaposlene ali samozaposlene osebe, in primerov, v katerih ni potrebne tesne povezave s pridobitno dejavnostjo.
               V skladu s pogoji iz člena 71(2) Uredbe (ES) št. 883/2004 –

         SKLENILA:

               1.

               Za namene člena 68 Uredbe (ES) št. 883/2004 se družinske dajatve štejejo za pridobljene „iz dejavnosti zaposlene ali samozaposlene osebe“ zlasti:

                           (a)

                           na podlagi dejanske dejavnosti zaposlene ali samozaposlene osebe; in tudi

                           (b)

                           v obdobju kakršne koli začasne prekinitve takšne dejavnosti zaposlene ali samozaposlene osebe

                                       (i)

                                       zaradi bolezni, materinstva, nesreče pri delu, poklicne bolezni ali brezposelnosti, dokler so plače ali dajatve, razen pokojnin, izplačljive v zvezi s temi primeri; ali

                                       (ii)

                                       med plačanim dopustom, stavko ali izprtjem; ali

                                       (iii)

                                       med neplačanim dopustom zaradi vzgoje otroka, dokler se šteje, da ta dopust ustreza takšni dejavnosti zaposlene ali samozaposlene osebe v skladu z ustrezno zakonodajo.

               2.

               Ta sklep se objavi v Uradnem listu Evropske unije. Uporablja se od dneva začetka veljavnosti Uredbe (ES) št. 987/2009.

            Predsednica Upravne komisije

         Gabriela PIKOROVÁ

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.

      (3)  Sodba z dne 7. junija 2005 v zadevi C-543/03, Dodl and Oberhollenzer proti Tiroler Gebietskrankenkasse.

      (4)  UL L 149, 5.7.1971, str. 2.

      (5)  Zdaj člen 67 in člen 11(3)(a) Uredbe (ES) št. 883/2004.

      (6)  Zdaj člen 1(c) Uredbe (ES) št. 883/2004.


title: 2007/883/ES: Sklep Sveta z dne 20. decembra 2007 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Central Bank of Malta

text:
               29.12.2007

               SL

               Uradni list Evropske unije

               L 346/20

      SKLEP SVETA

   z dne 20. decembra 2007
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Central Bank of Malta
   (2007/883/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen k Pogodbi o ustanovitvi Evropske skupnosti, in zlasti člena 27.1 Protokola,
   ob upoštevanju Priporočila Evropske centralne banke ECB/2007/17 z dne 29. novembra 2007 Svetu Evropske unije o zunanjem revizorju Central Bank of Malta (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank Eurosistema opravljajo neodvisni zunanji revizorji, ki jih priporoči Svet ECB in odobri Svet Evropske unije.

               (2)

               Na podlagi člena 1 Odločbe Sveta 2007/504/ES z dne 10. julija 2007 v skladu s členom 122(2) Pogodbe o uvedbi enotne valute na Malti 1. januarja 2008 (2) Malta sedaj izpolnjuje potrebne pogoje za uvedbo eura in odstopanje v korist Malte v skladu s členom 4 Akta o pristopu iz leta 2003 se razveljavi z učinkom 1. januarja 2008.

               (3)

               Na podlagi člena 20 spremenjenega Zakona o Central Bank of Malta, ki bo začel veljati 1. januarja 2008, se letni računovodski izkazi Central Bank of Malta revidirajo v skladu s členom 27 Statuta ESCB.

               (4)

               Po razveljavitvi odstopanja za Malto je Svet ECB priporočil, naj Svet odobri, da se PriceWaterhouseCoopers in Ernst & Young imenujeta za zunanja revizorja Central Bank of Malta za poslovno leto 2008.

               (5)

               Treba bi bilo upoštevati priporočilo Sveta ECB in v skladu s tem spremeniti Sklep Sveta 1999/70/ES (3) –

         SKLENIL:
   Člen 1
   V členu 1 Sklepa 1999/70/ES se doda naslednji odstavek:

      „15.   PriceWaterhouseCoopers in Ernst & Young se odobrita kot zunanja revizorja za Central Bank of Malta za poslovno leto 2008.“

   Člen 2
   O tem sklepu se obvesti Evropska centralna banka.
   Člen 3
   Ta sklep se objavi v Uradnem listu Evropske unije.

      V Bruslju, 20. decembra 2007

            Za Svet

            Predsednik

         F. NUNES CORREIA

      (1)  UL C 304, 15.12.2007, str. 1.

      (2)  UL L 186, 18.7.2007, str. 32.

      (3)  UL L 22, 29.1.1999, str. 69. Sklep, kakor je bil nazadnje spremenjen s Sklepom 2007/145/ES (UL L 64, 2.3.2007, str. 35).